भारत टैक्स दायरा बढ़ाए, लेकिन बोझ कम करे
35देशों के थिंक टैंक ओईसीडी ने भारत को दुनिया की सबसे बेहतर प्रदर्शन करने वाली अर्थव्यवस्था बताया है। उसके मुताबिक देश की आर्थिक तरक्की की रफ्तार बनी रह सकती है। लेकिन इसके लिए ज्यादा लोगों को दक्ष बनाने की जरूरत होगी। साथ ही टैक्स का दायरा बढ़ाना होगा और इनकी दरों को लगातार कम रखना होगा। इसके अलावा उसने शहरी इलाकों में प्रॉपर्टी का मूल्यांकन वैज्ञानिक नहीं होने से इसे बेहतर बनाने की जरूरत पर भी जोर दिया है।
ऑर्गनाइजेशन फॉर इकोनॉमिक कोऑपरेशन एंड डेवलपमेंट (ओईसीडी) ने जारी अपने चौथे सर्वे में भारत को यह सलाह दी है। उसके मुताबिक जीडीपी की तुलना में टैक्स की दर 20-25% रहनी चाहिए। विकसित देशों में यह दर 40% तक है। लेकिन भारत में यह सिर्फ 15-16% है। ऐसे में टैक्स का दायरा बढ़ाना होगा। लेकिन टैक्स दरों को लगातार कम बनाए रखना होगा। ताकि ज्यादा से ज्यादा लोग टैक्स चुकाने के लिए स्वेच्छा से आगे आएं। आईसीडी का यह भी मानना है कि कॉरपोरेट टैक्स की दर को कम करने की जरूरत है। यदि कारोबारी को लगेगा कि उसे कमाई का 40% या अधिक फीसदी टैक्स सरकार को देना है तो वह टैक्स की चोरी करेगा या फिर टैक्स हैवन देशों का रुख करेगा। आईसीडी का मुख्य काम दुनियाभर में लोगों को आर्थिक-सामाजिक रूप से बेहतर बनाने को प्रोत्साहित करना है। यह ऐसा मंच मुहैया कराता है जहां सरकारें एक-जैसी समस्याओं के हल के लिए मिलकर काम करती हैं और अनुभव साझा करती हैं। आेईसीडी टैक्स, कृषि से लेकर रसायनों से सुरक्षा तक तमाम तरह क्षेत्रों के लिए अंतरराष्ट्रीय मानक बनाता है।
भास्कर ख़ास
hin_Deva hin_Deva hin_Deva bho_Deva